Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
19 พ.ค. 2558

ตลาดแนวโน้มขาขึ้นระยะสั้นต่อเนื่อง หนุนด้วยแรงซื้อหุ้นพลังงาน
ดัชนี SET อยู่ที่ 1,517.52 จุด +7.11 จุด +0.47% ปริมาณซื้อขาย 16,666 ลบ.
แนวรับ :          1510          แนวต้าน :          1530
 
สรุปทิศทางและแนวโน้มตลาด
SET ปรับสูงขึ้นทดสอบแนวต้าน 1 เดือน หรือสูงกว่านั้นที่บริเวณ 1,538 จุด: แม้เศรษฐกิจ 1Q15 อ่อนแอกว่าที่คาดการณ์ไว้ แต่ 1) เศรษฐกิจยังอยู่ในแนวโน้มการฟื้นตัวต่อไป โดยเฉพาะการลงทุนภาครัฐฯที่เร่งตัวขึ้นหลังใช้ ม.44, การปรับราคากลางในช่วงต้นปี และการปรับใช้มาตรการป้องกัน Corruption ไปแล้วตั้งแต่ต้นปี 2) ค่าเงินบาทเริ่มมีเสถียรภาพมากขึ้น หลัง กน.ลดดอกเบี้ย รวมไปถึงดุลบัญชีเดินสะพัดที่มีแนวโน้มเกินดุลต่อเนื่องหนุนสภาพคล่องในประเทศ และ 3) ดอกเบี้ยต่ำ และความชัดเจนจากรัฐธรรมนูญใหม่ เร็วๆ นี้ หนุน SET ฟื้นตัวขึ้นทดสอบแนวต้าน 1,518 จุด (เส้นค่าเฉลี่ย 1 เดือน) หรือถัดไปที่ 1,538 จุด
“ซื้อ” โรงกลั่น อย่าง PTTGC BCP และ SCC: แนะนำ “ซื้อ” หุ้นกลุ่มโรงกลั่นน้ำมัน อย่าง PTTGC และ SCC ที่ได้รับผลดีจากส่วนต่างระหว่างราคาผลิตภัณฑ์ปิโตรฯ อย่าง HDPE กับวัตดุดิบ และค่าการกลั่น อยู่ในระดับสูงเมื่อเทียบกับ 1Q15, รวมไปถึงโอกาสในการบันทึกกำไรจากสต็อกน้ำมันใน 2Q15 หลังราคาน้ำมันปรับสูงขึ้นต่อเนื่อง ขณะที่ BCP นอกจากได้รับผลดีจากค่าการกลั่นในระดับสูงแล้ว ยังได้รับผลดีจากกระแสเงินสดจากโรงไฟฟ้าพลังงานแสงอาทิตย์ ขนาด 118MW
 
หุ้นที่น่าสนใจทางเทคนิค
DTAC “ซื้อ” ราคาหุ้นเริ่มฟื้นตัวหลังอยู่ในแนวโน้มขาลงมากว่า 1 ปี กลับมายืนเหนือเส้นค่าเฉลี่ยระยะ 3 เดือนได้อีกครั้ง และขึ้นทะลุผ่าน Downtrend Line ระยะยาวได้พร้อมปริมาณการซื้อขายสูงสนับสนุนการ Breakout เครื่องมือ MACD เป็นบวก มีจังหวะเก็งกำไร มีแนวต้านแรกบริเวณ 90.00 บาท และมีเป้าหมายถัดไปที่ 94.00 บาท 
KIAT “ซื้อ” ราคาหุ้นมีจังหวะดีดฟื้นตัวขึ้น แท่งเทียนมีสัญญาณกลับตัวรูปแบบ White Marubozu เครื่องมือ DI+ พุ่งชี้ขึ้นตัด DI- มีโอกาสฟื้นตัวขึ้นต่อเนื่อง มีแนวต้านแรก 1.15 บาท และแนวต้านถัดไปที่บริเวณ 1.20 บาท
BA “ซื้อ” ราคาหุ้นดีดขึ้นทะลุกรอบ Sideways พร้อมปริมาณการซื้อขายสนับสนุนหนาแน่น  แนวโน้มฟื้นตัวขึ้นกลับมายืนเส้นค่าเฉลี่ย 3 เดือนและเส้นค่าเฉลี่ย 7-14-21 วันเรียงตัวตัดกันยืนยันแนวโน้ม มีแนวต้านแรกบริเวณ 21.00 บาท ถัดไปที่ 21.50 บาท
 
Futures แนวรับ          แนวต้าน
SET50      1000            1010
               995            1015
Gold        19300           19580
              19100           19700
Oil        2200            2250
           2150            2300